pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมช.ธรรมนัส เปิดงานตลาดเกษตรอินทรีย์ “หลาดใต้ไผ่เกาะสมุย”
วันอังคารที่ 21 มกราคม 2563
รมช.ธรรมนัส เปิดงานตลาดเกษตรอินทรีย์ “หลาดใต้ไผ่เกาะสมุย”
รมช.ธรรมนัส เปิดงานตลาดเกษตรอินทรีย์ “หลาดใต้ไผ่เกาะสมุย” ขับเคลื่อนเกษตรอินทรีย์ เปิดพื้นที่จําหน่ายผลผลิตเกษตร หวังให้ประชาชนบริโภคผลิตภัณฑ์เกษตรปลอดภัย
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดงานตลาดเกษตรอินทรีย์ “หลาดใต้ไผ่เกาะสมุย” ณ ศูนย์เรียนรู้เกษตรอินทรีย์สมุยกรีนปาร์ค จ.สุราษฎร์ธานี ว่ากระทรวงเกษตรและสหกรณ์ มีนโยบาย “ประเทศไทยเป็นผู้นําเกษตรอินทรีย์ในภูมิภาคอาเซียนตามหลักปรัชญาเศรษฐกิจพอเพียง และเป็นที่ยอมรับในระดับสากล ภายในปี 2565” โดยมุ่งสู่เป้าหมาย เพิ่มพื้นที่เกษตรอินทรีย์เป็น1.3 ล้านไร่ เพิ่มจํานวนเกษตรกรเป็น 800,000 ราย ภายในปี 2565 ทั้งนี้ ให้ยึดการทํางานเชิงพื้นที่เป็นหลัก เพื่อขับเคลื่อนเกษตรอินทรีย์ให้ขยายตัวในเชิงพื้นที่เพิ่มขึ้น ประชาชนในประเทศได้บริโภคอาหารที่มีคุณภาพและมีความปลอดภัย
จังหวัดสุราษฎร์ธานีนั้น แบ่งออกเป็น 19 อําเภอ ประชากรส่วนใหญ่ประกอบอาชีพเกษตรกรรม เป็นครัวเรือนภาคเกษตร 148,367 ครัวเรือน มุ่งเน้นการพัฒนาคุณภาพสินค้าเกษตร โดยเฉพาะการยกระดับมาตรฐานสินค้าเกษตรสู่เกษตรอินทรีย์ เพื่อสร้างความเชื่อมั่นต่อผู้บริโภค และความรับผิดชอบต่อสังคม ภายใต้การรับรองมาตรฐาน GAP มาตรฐานเกษตรอินทรีย์ (Organic Thailand) และการรับรองแบบมีส่วนร่วม (PGS) สําหรับส่วนในพื้นที่อําเภอ
เกาะสมุย กลุ่มวิสาหกิจชุมชนเกษตรอินทรีย์ สมุยกรีนปาร์ค ได้จัดตั้งเป็นศูนย์เรียนรู้เกษตรอินทรีย์ PGS มีเกษตรกรจํานวน 15 ราย รวมกลุ่มทําเกษตรอินทรีย์ พื้นที่ 107 ไร่ พืชที่ปลูก ได้แก่ พืชผัก ผลไม้ โดยจําหน่ายที่ร้านของตนเอง
“กระทรวงเกษตรฯ ได้สนับสนุนให้จังหวัดสุราษฎร์ธานีได้เพิ่มช่องทางการตลาด ผ่านศูนย์ค้าส่ง Modern Trade และจัดกิจกรรมตลาดในการจําหน่ายสินค้าเกษตรอินทรีย์ให้แก่เกษตรกร จํานวน 4 แห่ง เพื่อสร้างโอกาสให้เกษตรกรเครือข่ายเกษตรอินทรีย์ PGS ได้แลกเปลี่ยนเรียนรู้องค์ความรู้เกี่ยวกับการผลิตเกษตรอินทรีย์ด้วยระบบการรองรับแบบมีส่วนร่วม การแปรรูป การตลาด และนําไปสู่การขยายผล เพื่อให้เจ้าหน้าที่ภาครัฐ เกษตรกร ผู้บริโภค และนักท่องเที่ยวได้มีความรู้ความเข้าใจเรื่องเกษตรอินทรีย์ ระบบการรับรองแบบมีส่วนร่วม PGS รวมทั้งสร้างความตระหนักเรื่องการผลิต การบริโภคผลผลิตจากเกษตรอินทรีย์” ร้อยเอก ธรรมนัส กล่าว
นางสาวเบญจพร ชาครานนท์ อธิบดีกรมพัฒนาที่ดิน กล่าวเพิ่มเติมว่า ตามนโยบายของกระทรวงเกษตรฯ ได้ให้สนับสนุนการขับเคลื่อนงานเกษตรอินทรีย์และสร้างเครือข่ายเกษตรอินทรีย์แบบมีส่วมร่วม PGS ทุกจังหวัดทั่วประเทศและให้จังหวัดสุราษฎร์ธานี เป็นจังหวัดต้นแบบของภาคใต้ ปัจจุบันเกษตรกรจังหวัดสุราษฎร์ธานี ผ่านมาตรฐานสินค้าเกษตร GAP ด้านพืชและด้านข้าว เกษตรกรรวม 1,580 ราย 2,679 แปลง พื้นที่ 15,817.37 ไร่ ด้านประมง เกษตรกร 581 ราย พื้นที่ 3,197 ไร่ และด้านปศุสัตว์จํานวน 363 ฟาร์ม มกษ. (Organic Thailand) จํานวนเกษตรกร 129 ราย พื้นที่966.12 ไร่ และการรับรอง PGS ทั้งหมด 13 กลุ่ม สมาชิก 171 ราย พื้นที่ 629 ไร่
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 10/2560
วันพุธที่ 22 พฤศจิกายน 2560
รมต.นร. ออมสินฯ เป็นประธานการประชุมคณะกรรมการคุ้มครองผู้บริโภค ครั้งที่ 10/2560
ที่ประชุมฯ รับทราบ มาตรการและแนวทางในการป้องกันความปลอดภัยเกี่ยวกับการให้บริการสวนสนุก สวนน้ํา และเครื่องเล่นเคลื่อนที่ตามงานวัด พร้อมรับทราบผลการจับกุมผู้ลักลอบผลิตและจําหน่ายเข็มที่ระลึก (ปลอม)
วันนี้ (22 พฤศจิกายน 2560)เวลา 9.30 น.ณ ห้องประชุม 109 อาคารสํานักงานปลัดสํานักนายกรัฐมนตรี ทําเนียบรัฐบาล นายออมสิน ชีวะพฤกษ์รัฐมนตรีประจําสํานักนายกรัฐมนตรี เป็นประธานการประชุมคณะกรรมการคุ้มครองผู้บริโภค ครั้งที่10/2560
ที่ประชุมรับทราบผลความคืบหน้าในประเด็นต่าง ๆ อาทิ มาตรการและแนวทางในการป้องกันความปลอดภัยเกี่ยวกับการให้บริการสวนสนุก สวนน้ํา และเครื่องเล่นเคลื่อนที่ตามงานวัด งานประเพณี และงานต่าง ๆ รวมถึงการรายงานผลการดําเนินคดีและการบังคับคดีแทนผู้บริโภคประจําปีงบประมาณ พ.ศ. 2560 ผลการดําเนินงานของคณะอนุกรรมการคุ้มครองผู้บริโภคประจําจังหวัด 76 จังหวัดประจําปีงบประมาณ พ.ศ. 2560
รวมทั้งรับทราบผลการดําเนินงการตามาตรการแก้ไขปัญหาการให้บริการเช่าที่พักอาศัย ผลการดําเนินการเกี่ยวกับการจับกุมผู้ลักลอบผลิตและจําหน่ายเข็มที่ระลึก (ปลอม) และการแต่งตั้งคณะกรรมการเฉพาะเรื่อง 2 คณะ คือ คณะอนุกรรมการขับเคลื่อนแผนยุทธศาสตร์การคุ้มครองแห่งชาติ ฉบับที่ 1 (พ.ศ. 2560 - 2564) และคณะอนุกรรมการพิจารณากลั่นกรองเรื่องราวร้องทุกข์จากผู้บริโภคด้านโฆษณาและบริการ
พร้อมกันนี้ ที่ประชุมได้มีการพิจารณาและมีมติเห็นชอบให้ดําเนินคดีกับผู้ประกอบธุรกิจด้านสินค้าและบริการทั่วไป จํานวน 6 เรื่อง คือ ธุรกิจท่องเที่ยว ธุรกิจสายการบิน ธุรกิจเสริมความงาม ธุรกิจขายรถยนต์ ธุรกิจซ่อมรถ และสมาชิกกอล์ฟ รวมถึงธุรกิจอสังหาริมทรัพย์ จํานวน 19 เรื่อง (บ้านจัดสรร คอนโดมิเนียม) ทั้งนี้ สามารถติดตามดูรายละเอียดเพิ่มเติมได้ในเว็บไซต์ของ สคบ.www.ocpb.go.th
**************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ธอส. เพิ่มช่องทางใหม่ให้ลูกค้าจ่ายค่าผ่อนบ้านออนไลน์ 24 ชั่วโมง ลดการเดินทางไปสาขา เพียงสแกน QR Code ที่เว็บไซต์ www.ghbank.co.th
วันจันทร์ที่ 30 มีนาคม 2563
ธอส. เพิ่มช่องทางใหม่ให้ลูกค้าจ่ายค่าผ่อนบ้านออนไลน์ 24 ชั่วโมง ลดการเดินทางไปสาขา เพียงสแกน QR Code ที่เว็บไซต์ www.ghbank.co.th
ธอส.เพิ่มช่องทางใหม่ในการชําระเงินกู้ออนไลน์ด้วยตนเองผ่านโทรศัพท์มือถือหรือคอมพิวเตอร์ เพียงเข้าไปที่เว็บไซต์ www.ghbank.co.th ด้วยระบบ “จ่ายค่าบ้านออนไลน์” เพียงกรอกและยืนยันข้อมูลครบถ้วน ระบบจะสร้าง QR Code สําหรับการชําระเงินกู้ในแต่ละครั้ง
ร่วมป้องกันการแพร่ระบาดของไวรัสโคโรนา 2019 อํานวยความสะดวกให้แก่ลูกค้าของธนาคารที่ต้องการชําระเงินกู้โดยไม่ต้องเดินทางไปที่สาขาของธนาคาร เพื่อลดโอกาสในการเดินทางไปในพื้นที่สาธารณะและลดความเสี่ยงในการติดเชื้อ เพิ่มช่องทางใหม่ในการชําระเงินกู้ออนไลน์ด้วยตนเองผ่านโทรศัพท์มือถือหรือคอมพิวเตอร์ เพียงเข้าไปที่เว็บไซต์ www.ghbank.co.th ด้วยระบบ “จ่ายค่าบ้านออนไลน์” เพียงกรอกและยืนยันข้อมูลครบถ้วน ระบบจะสร้าง QR Code สําหรับการชําระเงินกู้ในแต่ละครั้ง ให้ลูกค้าดาวน์โหลดหรือสแกนเพื่อชําระเงินกู้ด้วย Mobile Application : GHB ALL ของ ธอส. หรือของธนาคารใดก็ได้ เริ่มให้บริการได้ตั้งแต่วันที่ 30 มีนาคม 2563 เป็นต้นไป
นายฉัตรชัย ศิริไล กรรมการผู้จัดการ ธนาคารอาคารสงเคราะห์ (ธอส.) เปิดเผยว่า ตามที่นายปริญญา พัฒนภักดี ประธานกรรมการ ธนาคารอาคารสงเคราะห์ มีนโยบายให้ ธอส. เพิ่มช่องทางในการชําระหนี้ดิจิทัลให้แก่ลูกค้า เป็นการเร่งด่วน เพื่อสนับสนุนนโยบายของภาครัฐในการร่วมป้องกันและลดความเสี่ยงในการแพร่ระบาดของไวรัสโคโรนา 2019 (COVID-19) พร้อมกับอํานวยความสะดวกให้แก่ลูกค้าของธนาคารที่ต้องการชําระเงินกู้โดยไม่ต้องเดินทางไปที่สาขาของธนาคารหรือพื้นที่สาธารณะ และหลีกเลี่ยงการสัมผัสหรือใกล้ชิดกับผู้อื่น ธอส. จึงได้เพิ่มช่องทางใหม่ในการชําระเงินกู้ออนไลน์ได้ง่าย ๆ ที่ใดก็ได้ด้วยโทรศัพท์มือถือของตัวท่านเองหรือเครื่องคอมพิวเตอร์ที่บ้าน เพียงเข้าไปที่เว็บไซต์ธนาคารอาคารสงเคราะห์ www.ghbank.co.th จากนั้นเลือกระบบ “จ่ายค่าบ้านออนไลน์” และปฏิบัติตามขั้นตอน โดยระบุข้อมูล คือ เลขประจําตัวประชาชน 13 หลัก และเลขที่บัญชีเงินกู้ จากนั้นระบบจะแสดงข้อมูลของลูกค้าและจํานวนเงินกู้ที่ต้องชําระ เมื่อลูกค้ายืนยันความถูกต้องของข้อมูล ระบบจะสร้าง QR Code สําหรับการชําระเงินกู้ในแต่ละครั้งให้ลูกค้าสามารถเลือกดาวน์โหลดหรือสแกนเพื่อชําระเงินกู้ของ ธอส. ได้ทันทีด้วย Mobile Application : GHB ALL ของ ธอส. หรือของธนาคารใดก็ได้ภายในระยะเวลา ที่กําหนด โดยไม่จําเป็นต้องเดินทางไปที่สาขาของธนาคาร ทั้งนี้ สามารถใช้บริการระบบดังกล่าวได้ตั้งแต่วันที่ 30 มีนาคม 2563 เป็นต้นไป
นอกจากนี้ ลูกค้ายังสามารถทําธุรกรรมกับ ธอส.ด้วย Mobile Application : GHB ALL รวมทุกบริการ ธอส.ไว้ในมือคุณ อาทิ ชําระเงินกู้ ดูใบเสร็จ บริการโอนเงิน พร้อมเพย์ ดู statement ดูรายการทรัพย์ NPA ค้นหาที่ตั้งสาขา และลงทะเบียนแจ้งความประสงค์เข้าร่วม “โครงการ ธอส. ช่วยคนไทย ร่วมสร้างชาติ” เพื่อลดค่าใช้จ่ายในการผ่อนชําระเงินกู้เพื่อที่อยู่อาศัยสําหรับผู้ที่ได้รับผลกระทบจากการแพร่ระบาดของไวรัส COVID-19 ได้อีกด้วย ดาวน์โหลด Application : GHB ALL ได้ที่ App Store หรือ Play Store สอบถามรายละเอียดเพิ่มเติมที่ ศูนย์ลูกค้าสัมพันธ์ (Call Center) โทร 0-2645-9000 Facebook Fanpage ธนาคารอาคารสงเคราะห์ และwww.ghbank.co.th
รัฐบาลไทย-ข่าวทำเนียบรัฐบาล-ผลประมูลพันธบัตรรัฐวิสาหกิจผ่านระบบ e-Bidding ครั้งแรกของประเทศไทย
วันพุธที่ 22 กุมภาพันธ์ 2560
ผลประมูลพันธบัตรรัฐวิสาหกิจผ่านระบบ e-Bidding ครั้งแรกของประเทศไทย
กระทรวงการคลังได้ดําเนินการจําหน่ายพันธบัตรธนาคารการเกษตรและสหกรณ์การเกษตร (ธ.ก.ส.) ที่กระทรวงการคลังค้ําประกันผ่านระบบ e-Bidding ของธนาคารแห่งประเทศไทยเป็นครั้งแรก
นายสุวิชญ โรจนวานิช ผู้อํานวยการสํานักงานบริหารหนี้สาธารณะ (สบน.) ได้กล่าวว่า เมื่อวันที่ 20 กุมภาพันธ์ 2560 กระทรวงการคลังได้ดําเนินการจําหน่ายพันธบัตรธนาคารการเกษตรและสหกรณ์การเกษตร (ธ.ก.ส.) ที่กระทรวงการคลังค้ําประกันผ่านระบบ e-Bidding ของธนาคารแห่งประเทศไทยเป็นครั้งแรก โดยเป็นการออกพันธบัตร ธ.ก.ส. รุ่น GGLB197A (Re-open ครั้งที่ 2) อายุคงเหลือ 2 ปี 5 เดือน วงเงิน 5,000 ล้านบาท
ผลการประมูลพันธบัตร ธ.ก.ส. ผ่านระบบ e-Bidding ดังกล่าว ได้รับการตอบรับจากนักลงทุนเป็นอย่างดี โดยมีผู้สนใจเข้าร่วมประมูลจํานวนมากและมี Bid Coverage Ratio (BCR) สูงถึง 5.77 โดยมีอัตราผลตอบแทนระหว่างร้อยละ 1.740-1.748 ในการนี้ สบน. จะได้หารือกับคู่ค้าหลักของกระทรวงการคลัง และสมาคมตลาดตราสารหนี้ไทย (ThaiBMA) ในการส่งเสริมสภาพคล่องในตลาดรองต่อไป
กระทรวงการคลังขอขอบคุณนักลงทุนที่ให้การสนใจร่วมประมูลในพันธบัตร ธ.ก.ส. ครั้งนี้ และขอเชิญชวนให้เข้าร่วมการประมูลครั้งต่อไปในวันจันทร์ที่ 20 มีนาคม 2560 โดยเป็นการจําหน่ายพันธบัตร ธ.ก.ส. รุ่น GGLB21NA (Re-open ครั้งที่ 1) อายุคงเหลือ 4 ปี 8 เดือน วงเงิน 5,000 ล้านบาท หากมีข้อสงสัยประการใดสามารถสอบถามได้ที่ 02-265-8050 ต่อ 5719
สํานักงานบริหารหนี้สาธารณะ
โทร. 02-265-8050 ต่อ 5719
Results of Thailand’s inaugural SOEs Bond e-Bidding
Mr. Suwit Rojanavanich, Director General of the Public Debt Management Office (PDMO), announced that the Government Guaranteed Loan Bond (GGLB) of BAAC was auctioned on the SOEs electronic bidding (e-Bidding) platform for the first time on February 20, 2017. The bond issued was the GGLB197A (Re-open) in the amount of 5,000 million baht.
The auction of GGLB197A on the e-Bidding platform was well received. Multiple investors participated resulting in a bid coverage ratio (BCR) of 5.77 and tight range of accepted yield between 1.740-1.748. PDMO is to work with MOF Outright PDs and ThaiBMA to enhance liquidity of GGLB trading in the secondary market.
The Ministry of Finance would like to thank all investors that have participated in the auction and invite all to join the next e-Bidding on March 20, 2017, which will be an issuance of the GGLB21NA (Re-open) in the amount not exceeding 5,000 million baht. For any further inquiries please contact 02-265-8050 ext. 5719.
Public Debt Management Office (PDMO)
Tel. 02-265-8050 ext. 5719
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-พม. ยกระดับมาตรการป้องกันโควิด-19 สำหรับเจ้าหน้าที่ ตามมาตรการกระทรวงสาธารณสุข
วันพฤหัสบดีที่ 2 เมษายน 2563
พม. ยกระดับมาตรการป้องกันโควิด-19 สําหรับเจ้าหน้าที่ ตามมาตรการกระทรวงสาธารณสุข
พม. ยกระดับมาตรการป้องกันโควิด-19 สําหรับเจ้าหน้าที่ ตามมาตรการกระทรวงสาธารณสุข
เมื่อวันที่ 29 มี.ค. 63 ที่กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ นายปรเมธี วิมลศิริ ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ปัจจุบันสถานการณ์การแพร่ระบาดของโรคติดเชื้อไวรัสโคโรนา 2019 หรือ โควิด-19 ส่งผลกระทบต่อประชาชนในวงกว้างอย่างต่อเนื่อง ทั้งนี้ กระทรวง พม. ได้เพิ่มความเข้มงวดในมาตรการป้องกันการแพร่ระบาดของเชื้อไวรัสโควิด-19 สําหรับกลุ่มบุคลากร เจ้าหน้าที่ปฏิบัติงานของกระทรวง โดยให้ปฎิบัติตามแนวทางมาตรฐานของกระทรวงสาธารณสุขอย่างเคร่งครัด ซึ่งขณะนี้ ได้ขอความร่วมมือให้บุคลากรทุกคนที่มาปฏิบติงานในทุกอาคารของกระทรวง พม. ในพื้นที่สะพานขาว ต้องสวมใส่หน้ากากป้องกัน และงดให้บุคคลภายนอกเข้ามาในอาคารในพื้นที่สะพานขาว ตั้งแต่วันจันทร์ที่ 30 มีนาคม 2563 เป็นต้นไป จนกว่าจะมีการประกาศเปลี่ยนแปลง
นายปรเมธี กล่าวต่อไปว่า สําหรับมาตรการสําหรับบุคลากรที่ปฏิบัติหน้าที่ในอาคารและส่วนราชการอื่นสังกัด พม.ในพื้นที่สะพานขาว ได้ขอให้ถือปฏิบัติโดยเคร่งครัด ดังนี้ 1) ให้ทุกส่วนราชการประสานแจ้งบุคคลภายนอกที่มีการติดต่อราชการทราบ เรื่องงดบุคคลภายนอกเข้ามาติดต่อราชการภายในอาคารกระทรวง และส่วนราชการสังกัด พม.ในพื้นที่สะพานขาว หากจําเป็นให้ใช้วิธีการติดต่อสื่อสารผ่านช่องทางอื่นแทน เช่น ไลน์ โทรศัพท์ email เป็นต้น 2) บุคลากรทุกคนที่เข้าอาคารกระทรวง ต้องแสดงบัตรแสดงตนหรือบัตรประจําตัวเจ้าหน้าที่ ต่อเจ้าหน้าที่ที่จุดคัดกรองอุณหภูมิร่างกาย หากไม่มีบัตรดังกล่าว จะไม่อนุญาตให้เข้าอาคารกระทรวงโดยเด็ดขาด 3) กรณีการรับ-ส่งเอกสารขอให้ทุกส่วนราชการแจ้งบุคคลภายนอกรอที่จุดพักรอ (ด้านหน้าป้ายไฟ ศูนย์ 1300) ซึ่งจะทําป้ายวางไว้ให้ทราบ และโทรแจ้งให้บุคลากรที่จะมาติดต่อด้วยลงมา
รับ-ส่งเอกสารที่จุดดังกล่าว และ 4) ขอให้ทุกส่วนราชการประกาศแจ้งให้บุคลากรในสังกัดทราบถึงมาตรการดังกล่าวโดยทั่วกันและถือปฏิบัติโดยเคร่งครัดเพื่อป้องกันการแพร่ระบาดของเชื้อไวรัสโควิด-19
นายปรเมธี กล่าวเพิ่มเติมว่า นอกจากนี้ ได้มีนโยบายให้บุคลากรของกระทรวง พม. วางแผนการทํางานที่ไม่จําเป็นต้องเดินทางไปสํานักงานทุกวัน เน้นการทํางานที่บ้าน (work from home) และสามารถกําหนดสัดส่วนบุคลากร ได้ตามความเหมาะสม ตามมาตรการป้องกันการแพร่ระบาดของโรคติดเชื้อไวรัสโควิด-19 ของกระทรวงสาธารณสุข "อยู่บ้าน หยุดเชื้อ เพื่อชาติ"
รัฐบาลไทย-ข่าวทำเนียบรัฐบาล-พิธีรับพระราชทานเครื่องราชอิสริยาภรณ์ ชั้นสายสะพาย ต่อหน้าพระฉายาลักษณ์ ให้กับข้าราชการสังกัดสำนักงานปลัดกระทรวงกลาโหม
วันพุธที่ 28 กุมภาพันธ์ 2561
พิธีรับพระราชทานเครื่องราชอิสริยาภรณ์ ชั้นสายสะพาย ต่อหน้าพระฉายาลักษณ์ ให้กับข้าราชการสังกัดสํานักงานปลัดกระทรวงกลาโหม
พิธีรับพระราชทานเครื่องราชอิสริยาภรณ์ ชั้นสายสะพาย ต่อหน้าพระฉายาลักษณ์ ให้กับข้าราชการสังกัดสํานักงานปลัดกระทรวงกลาโหม
พลเอก เทพพงศ์ ทิพยจันทร์ ปลัดกระทรวงกลาโหม เป็นประธานในพิธีรับพระราชทานเครื่องราชอิสริยาภรณ์ ชั้นสายสะพาย ต่อหน้าพระฉายาลักษณ์ ให้กับข้าราชการสังกัดสํานักงานปลัดกระทรวงกลาโหม เมื่อ 27กุมภาพันธ์ 2561 ณ ห้องพินิตประชานาถ ในศาลาว่าการกลาโหม
รัฐบาลไทย-ข่าวทำเนียบรัฐบาล-มาตรการความปลอดภัยในธุรกิจบริการจัดส่งอาหารและพัสดุ ลดความเสี่ยงในการแพร่ระบาดของเชื้อ COVID-19
วันศุกร์ที่ 20 มีนาคม 2563
มาตรการความปลอดภัยในธุรกิจบริการจัดส่งอาหารและพัสดุ ลดความเสี่ยงในการแพร่ระบาดของเชื้อ COVID-19
คกก.ว่าด้วยความปลอดภัยของสินค้าและบริการ ร่วมกับผู้ประกอบธุรกิจให้บริการจัดส่งอาหารและพัสดุ จัดทํามาตรการความปลอดภัยในธุรกิจบริการจัดส่งอาหารและพัสดุ ลดความเสี่ยงในการแพร่ระบาดของเชื้อ COVID-19
วันนี้ (20 มี.ค. 63) เวลา 11.30 น. ณ โถงกลาง ชั้น 1 ตึกบัญชาการ 1 ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี กล่าวภายหลังการประชุมคณะกรรมการว่าด้วยความปลอดภัยของสินค้าและบริการ ครั้งที่ 2/2563 ว่า ด้วยมาตรการป้องกัน ลดโอกาสการแพร่ระบาดของโรคในสถานที่ต่าง ๆ ที่มีความเสี่ยงสูง ด้านมาตรการสาธารณสุข มาตรการป้องกันและลดความเสี่ยงของการแพร่เชื้อในสถานที่ราชการและรัฐวิสาหกิจ ทุกหน่วยงานให้พิจารณามาตรการเหลื่อมเวลาทํางาน และทํางานที่บ้าน จะมีการสั่งซื้อสินค้า จัดส่งอาหารและพัสดุผ่านช่องทาง delivery ที่มีความสะดวก รวดเร็ว ซึ่งผู้ประกอบธุรกิจที่ให้บริการจัดส่งอาหารและพัสดุ 20 ราย ร่วมหารือเกี่ยวกับการดําเนินมาตรการป้องกันการให้บริการจัดส่งอาหารและพัสดุ ให้มีประสิทธิภาพ ให้เกิดความปลอดภัยและความสะอาดให้แก่ประชาชนและผู้ใช้บริการ ลดความเสี่ยงจากการแพร่เชื้อทั้งจากอาหาร พัสดุ บริการ และบุคลากรในระบบ ดังนั้น สํานักงานคณะกรรมการคุ้มครองผู้บริโภคและผู้ให้บริการจัดส่งอาหารและพัสดุ ได้จัดทําบันทึกข้อตกลงความร่วมมือในการกําหนดมาตรการความปลอดภัยในการให้บริการจัดส่งอาหารและพัสดุ โดยมีวัตถุประสงค์เพื่อกําหนดมาตรการดูแล และคุ้มครองประชาชน ลดความเสี่ยงในการแพร่ระบาดของเชื้อ COVID-19 ตลอดจนเพื่อยกระดับและเตรียมความพร้อมของบริการเพื่อความปลอดภัยสูงสุดของผู้ให้บริการ และประชาชนทั้งระบบอย่างบูรณาการ
.....................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รองปลัดฯสุรพล เป็นประธานเปิดโครงการ ๑๐ คลองสวยน้ำใส ร้อยดวงใจจิตอาสา
วันพฤหัสบดีที่ 25 กรกฎาคม 2562
รองปลัดฯสุรพล เป็นประธานเปิดโครงการ ๑๐ คลองสวยน้ําใส ร้อยดวงใจจิตอาสา
นายสุรพล ชามาตย์ รองปลัดกระทรวงอุตสาหกรรม และผู้อํานวยการศูนย์จิตอาสากระทรวงอุตสาหกรรม เป็นประธานเปิดโครงการ ๑๐ คลองสวยน้ําใส ร้อยดวงใจจิตอาสา เพื่อเฉลิมพระเกียรติ พระบาทสมเด็จพระวชิรเกล้าเจ้าอยู่หัว
วันนี้ (25 กรกฎาคม 2562) เวลา 09.00 น. นายสุรพล ชามาตย์ รองปลัดกระทรวงอุตสาหกรรม และผู้อํานวยการศูนย์จิตอาสากระทรวงอุตสาหกรรม เป็นประธานเปิดโครงการ ๑๐ คลองสวยน้ําใส ร้อยดวงใจจิตอาสา เพื่อเฉลิมพระเกียรติ พระบาทสมเด็จพระวชิรเกล้าเจ้าอยู่หัว พร้อมด้วย นายอานันท์ ฟักสังข์ อุตสาหกรรมจังหวัดสมุทรปราการ จัดโดย คลินิกผู้ประกอบการ (Clinic for Industry) ร่วมกับเทศบาลเมืองลัดหลวง โดยมี นายอรุณกาญจน์ ไม้เกตุ นายกเทศมนตรีเมืองลัดหลวง นายธวัชชัย พุ่มเรือง ประธานคลินิคผู้ประกอบการ ผู้บริหาร และเจ้าหน้าที่ให้การต้อนรับ ณ ลานอเนกประสงค์หมู่บ้านพรเทพ ตําบลบางครุ อําเภอพระประแดง จังหวัดสมุทรปราการ
สําหรับโครงการ ๑๐ ครองสวยน้ําใส ร้อยดวงใจจิตอาสา เพื่อเฉลิมพระเกียรติ พระบาทสมเด็จพระวชิรเกล้าเจ้าอยู่หัว เป็นความร่วมกันของคลินิคผู้ประกอบการ สถานประกอบการโรงงานอุตสาหกรรมในพื้นที่เทศบาลเมืองลัดหลวง และกลุ่มจิตอาสาโรงงานอุตสาหกรรมในพื้นที่จังหวัดสมุทรปราการ ทั้งนี้โครงการดังกล่าว จัดขึ้นเพื่อเป็นการอนุรักษ์ ฟื้นฟูสภาพคูคลอง ให้มีความสะอาด ภูมิทัศน์สวยงาม และให้มีสภาพสมบูรณ์เหมือนในอดีต พร้อมทั้งเป็นการสร้างความตระหนักและปลูกจิตสํานึกให้กับชุมชนในพื้นที่ในการอนุรักษ์ และรักษาสิ่งแวดล้อมในลําคลองสาธารณะในพื้นที่ โดยเริ่มดําเนินการ ในเดือนกรกฎาคม 2562 ถึง เดือนกรกฎาคม 2563 ตามแนวคูคลองในเขตพื้นที่รับผิดชอบของเทศบาลเมืองลัดหลวง รวมระยะเวลาดําเนินการ 1 ปี 1 เดือน
จากนั้นรองปลัดฯ สุรพล ได้มอบถังดักไขมันอย่างง่าย จํานวน 150 ชุด ซึ่งกระทรวงอุตสาหกรรม ร่วมมือกับ สํานักงานคณะกรรมการอาชีวศึกษา ได้จัดทําขึ้นภายใต้โครงการ "จิตอาสาคลองสวยน้ําใส ชุมชนร่วมใจใช้ถังดักไขมัน" ให้กับเทศบาลเมืองลัดหลวง สําหรับแจกจ่ายให้กับประชาชน เพื่อนําไปติดตั้งในการใช้ดักไขมัน และเศษอาหารในครัวเรือน ณ เทศบาลเมืองลัดหลวง จังหวัดสมุทรปราการ
รัฐบาลไทย-ข่าวทำเนียบรัฐบาล-กรมอนามัย วางแนวทางเปิดสถานพัฒนาเด็กปฐมวัยอย่างปลอดภัย
วันจันทร์ที่ 25 พฤษภาคม 2563
กรมอนามัย วางแนวทางเปิดสถานพัฒนาเด็กปฐมวัยอย่างปลอดภัย
กรมอนามัย จัดทําแนวทางการปฏิบัติเตรียมพร้อมเปิดสถานพัฒนาเด็กปฐมวัยอย่างปลอดภัย ใน 3 กลุ่ม “เจ้าของ-ครู-ผู้ปกครอง” ร่วมมือกัน ทําความสะอาดทุกจุด เด็กป่วยต้องหยุดอยู่บ้าน เว้นระยะห่างให้เด็ก ไม่ข้ามกลุ่มทํากิจกรรมปะปนกัน ส่วนผู้ปกครองเมื่อรับบุตรหลานให
กรมอนามัย จัดทําแนวทางการปฏิบัติเตรียมพร้อมเปิดสถานพัฒนาเด็กปฐมวัยอย่างปลอดภัย ใน 3 กลุ่ม “เจ้าของ-ครู-ผู้ปกครอง” ร่วมมือกัน ทําความสะอาดทุกจุด เด็กป่วยต้องหยุดอยู่บ้าน เว้นระยะห่างให้เด็ก ไม่ข้ามกลุ่มทํากิจกรรมปะปนกัน ส่วนผู้ปกครองเมื่อรับบุตรหลานให้รีบพากลับบ้าน อาบน้ําเปลี่ยนเสื้อผ้าให้เด็กทันที
วันนี้ (25 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี แพทย์หญิงพรรณพิมล วิปุลากร อธิบดีกรมอนามัย กล่าวถึงการเตรียมความพร้อมสถานพัฒนาเด็กปฐมวัยเพื่อเปิดดําเนินการในช่วงมาตรการผ่อนคลายสถานการณ์โควิด 19 ว่า กระทรวงสาธารณสุข กระทรวงศึกษาธิการ กระทรวงการพัฒนาสังคมและความมั่นคงของมนุษย์ และกระทรวงมหาดไทย ได้ประชุมร่วมกับสมาคมโรงเรียนอนุบาลและสมาคมศูนย์ดูแลเด็กอย่างต่อเนื่อง เพื่อเตรียมความพร้อมเมื่อต้องกลับมาเปิดให้บริการอีกครั้ง
อธิบดีกรมอนามัยกล่าวต่อว่า กรมอนามัยได้จัดเตรียมคําแนะนําการป้องกันตนเองและการปฏิบัติเพื่อให้ 3 กลุ่มสําคัญที่มีส่วนร่วมต่อการเปิดสถานพัฒนาเด็กเล็กกลุ่มแรกคือเจ้าของสถานพัฒนาเด็กเล็กปฐมวัยได้กําหนดให้แต่ละแห่งจัดทําแนวทางการปฏิบัติ ทั้งการทําความสะอาดสถานที่ สิ่งของเครื่องใช้ จุดสัมผัสต่างๆ รวมถึงยานพาหนะที่ใช้รับส่งให้สะอาดปลอดภัย วางแนวทางการคัดกรอง การสื่อสารกับครูพี่เลี้ยงและผู้ปกครองเพื่อกําหนดมาตรการร่วมกัน รวมทั้งกําหนดการเว้นระยะห่างในการทํากิจกรรมต่างๆ ให้กับเด็กๆ
ส่วนกลุ่มครูผู้ดูแลเด็กจะต้องสังเกตอาการตนเองหรือคนใกล้ชิดหากมีไข้ ไอ เหนื่อยหอบ กลับจากพื้นที่เสี่ยงให้หยุดงานทันที มีการเปลี่ยนเสื้อผ้าก่อนปฏิบัติงาน สวมหน้ากากผ้าหรือหน้ากากอนามัยและใส่เฟสชิลด์ตลอดเวลา เน้นการควบคุมเด็กให้ทํากิจกรรมอยู่ภายในกลุ่มตัวเองหรือแยกเป็นรายบุคคล ไม่ให้ข้ามกลุ่มไปมา รวมทั้งการรับประทานอาหารและการนอน ต้องเว้นระยะห่าง 1-2 เมตร หรือมีฉากกั้นระหว่างบุคคลด้วย
สําหรับผู้ปกครองซึ่งเป็นกลุ่มที่มีความสําคัญ ขอความร่วมมือหากพบว่าบุตรหลานของตนเองมีอาการป่วย มีไข้ ไอ มีน้ํามูก หรือเหนื่อยหอบ หรือคนในครอบครัวป่วยด้วยโรคโควิด 19 หรือกลับจากพื้นที่เสี่ยงและอยู่ในช่วงกักตัว ต้องขอให้เด็กหยุดเรียนและปฏิบัติตามคําแนะนําของเจ้าหน้าที่สาธารณสุขอย่างเคร่งครัด นอกจากนี้ ต้องเตรียมของใช้ส่วนตัวของเด็ก เช่น หน้ากากผ้า เสื้อผ้า เพื่อใช้ในสถานพัฒนาเด็กปฐมวัยในแต่ละวัน เมื่ออยู่บ้านเตรียมอาหารถูกหลักโภชนาการ เน้นโปรตีน ปรุงสุกใหม่ ออกกําลังกาย พักผ่อนให้เพียงพอ และดูแลทําความสะอาดช่องปากและ เพื่อใช้ในสถานพัฒนาเด็กปฐมวัยในฟันของเด็ก สุดท้ายขอย้ําเรื่องสําคัญคือ การรับเด็กเล็กกลับบ้านไม่ควรแวะตามสถานที่ชุมชน ขอให้รีบกลับบ้าน และให้เด็กอาบน้ําเปลี่ยนเสื้อผ้าทันทีเมื่อถึงบ้าน เพื่อสุขอนามัยที่ดีของบุตรหลาน
************************************ 25 พฤษภาคม 2563
รัฐบาลไทย-ข่าวทำเนียบรัฐบาล-รมว.วธ สั่งเข้มเฝ้าระวังป้องกันไวรัสโคโรนาในแหล่งเรียนรู้และสถานที่ท่องเที่ยวทางวัฒนธรรมทั่วประเทศ
วันพุธที่ 29 มกราคม 2563
รมว.วธ สั่งเข้มเฝ้าระวังป้องกันไวรัสโคโรนาในแหล่งเรียนรู้และสถานที่ท่องเที่ยวทางวัฒนธรรมทั่วประเทศ
รมว.วธ สั่งเข้มเฝ้าระวังป้องกันไวรัสโคโรนาในแหล่งเรียนรู้และสถานที่ท่องเที่ยวทางวัฒนธรรมทั่วประเทศ เน้นรับมือทําความสะอาดพิพิธภัณฑ์ – หอสมุด – อุทยานประวัติศาสตร์ – หอจดหมายเหตุ ย้ําเจ้าหน้าที่สวมหน้ากากอนามัยป้องกันการติดเชื้อและแพร่กระจายของโรค
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ) เปิดเผยว่า จากกรณีเกิดเหตุการณ์พบการแพร่ระบาดเชื้อไวรัสโคโรนาสายพันธุ์ใหม่(2019-nCoV)ไปทั่วโลก โดยเฉพาะในสาธารณรัฐประชาชนจีน ซึ่งทําให้มีผู้เสียชีวิต และติดเชื้อจํานวนมาก ดังนั้น ตนจึงได้สั่งการให้บุคลากรและเจ้าหน้าที่ของกระทรวงวัฒนธรรม(วธ.) ทั้งในส่วนกลางและส่วนภูมิภาค เฝ้าระวังและป้องกันการแพร่กระจายของเชื้อโรคปอดอักเสบจากเชื้อไวรัสโคโรนาสายพันธุ์ใหม่(2019-nCoV)ตามหน่วยงาน แหล่งเรียนรู้ และสถานที่ท่องเที่ยวทางวัฒนธรรมทั่วประเทศ ได้แก่พิพิธภัณฑสถานแห่งชาติ อุทยานประวัติศาสตร์ หอสมุดแห่งชาติ และหอจดหมายเหตุแห่งชาติรวมทั้งหอศิลป์ที่อยู่ภายใต้การกํากับดูแลของกระทรวงวัฒนธรรม โดยเน้นย้ํามาตรการทําความความสะอาดตามสถานที่ต่างๆ อย่างละเอียด ติดตั้งเจลแอลกอฮอล์ล้างมือบริเวณประตูทางเข้า–ออก และตามจุดต่างๆ รวมทั้งให้เจ้าหน้าที่ที่ปฏิบัติงานอํานวยความสะดวกแก่นักท่องเที่ยวและผู้มาติดต่อราชการสวมหน้ากากอนามัยป้องกัน การติดเชื้อ นอกจากนี้ ยังเน้นย้ําการปฏิบัติตามมาตรการป้องกันดังกล่าวในสถานที่จัดงาน หรือกิจกรรมอื่นๆ ที่เป็นแหล่งชุมนุมคนจํานวนมากอีกด้วย อาทิ ตลาดวัฒนธรรม ถนนวัฒนธรรม และสถานศึกษาภายใต้การกํากับดูแลของ วธ. ได้แก่ วิทยาลัยนาฏศิลป์ วิทยาลัยช่างศิลป เป็นต้น
นายอิทธิพล กล่าวเพิ่มเติมว่า ทั้งนี้ ปัจจุบันมีแหล่งเรียนรู้และสถานที่ท่องเที่ยวทางวัฒนธรรมที่อยู่ภายใต้การกํากับดูแลของกระทรวงวัฒนธรรม ได้แก่พิพิธภัณฑสถานแห่งชาติ 41 แห่ง อุทยานประวัติศาสตร์ 10 แห่ง หอสมุดแห่งชาติ 12 แห่ง และหอจดหมายเหตุแห่งชาติ 11 แห่งมีนักท่องเที่ยวชาวไทยและนักท่องเที่ยวชาวต่างชาติเข้าชมแหล่งเรียนรู้และแหล่งท่องเที่ยวทางวัฒนธรรม ในปีงบประมาณ 2563 (เดือน ต.ค.๖๒ - ธ.ค.๖๒) จํานวนกว่า ๓ ล้านคน/รูป เพิ่มขึ้นจากช่วงเดียวกันของปีผ่านมาร้อยละ ๘.๓๐ ซึ่งการดําเนินการตามมาตรการดังกล่าวจะเป็นการสร้างความเชื่อมั่นให้กับนักท่องเที่ยว รวมทั้งเพื่อป้องกันการแพร่กระจายของเชื้อ ไวรัสโคโรนาสายพันธุ์ใหม่(2019-nCoV)และลดอัตราเสี่ยงการติดเชื้อดังกล่าว นอกจากนี้ เพื่อเป็นการเฝ้าระวังและป้องกันอย่างรอบคอบได้สั่งการให้เจ้าหน้าที่ของวธ. ติดตามข้อมูลข่าวสารจากทางหน่วยงานราชการที่เกี่ยวข้องอย่างใกล้ชิดอีกด้วย
--------------------------------------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงอุตสาหกรรมเผยการเจรจากับผู้บริหารระดับสูงลาซาด้ากรุ๊ป
วันศุกร์ที่ 31 มีนาคม 2560
รัฐมนตรีว่าการกระทรวงอุตสาหกรรมเผยการเจรจากับผู้บริหารระดับสูงลาซาด้ากรุ๊ป
นายอุตตม สาวนายน รัฐมนตรีว่าการกระทรวงอุตสาหกรรมเผยการเจรจากับผู้บริหารระดับสูงลาซาด้ากรุ๊ป
วันนี้ (31 มีนาคม 2560) นายอุตตม สาวนายน รัฐมนตรีว่าการกระทรวงอุตสาหกรรม เปิดเผยภายหลังการหารือกับคณะผู้บริหารระดับสูงจากบริษัทลาซาด้ากรุ๊ปในเครืออาลีบาบา ว่า ทางผู้บริหาร ลาซาด้ากรุ๊ปยังยืนยันที่จะลงทุนตั้งเมืองอุตสาหกรรมอีคอมเมิร์ซ หรือ 5th Generation E-Commerce Park ในประเทศไทยพื้นที่ระเบียงเขตเศรษฐกิจพิเศษภาคตะวันออกหรือ EEC โดยมีโครงการซึ่งรายละเอียดจะได้มาหารือเพื่อสรุปอีกครั้งในเดือนพฤษภาคมนี้ และตกลงร่วมกันว่าจะทํางานร่วมกันเพื่อพัฒนาผู้ประกอบการ SMEs โดยเน้นการใช้ E-Commerce ในการขายสินค้าที่จะเป็นประโยชน์ต่อผู้ประกอบการไทย
นอกจากนี้ รัฐมนตรีว่าการกระทรวงอุตสาหกรรม ยังได้มอบหมายให้หน่วยงานที่เกี่ยวข้องไม่ว่าจะเป็น กรมส่งเสริมอุตสาหกรรม และสํานักงานส่งเสริมวิสาหกิจขนาดกลางและขนาดย่อม จัดตั้งทีมเพื่อประสานงานกับลาซาด้าในการขับเคลื่อนความร่วมมือการพัฒนา SMEs ต่อไป โดยลาซาด้าต้องการใช้ไทยเป็นศูนย์กลางการลงทุนด้านการค้าขายผ่านระบบออนไลน์หรืออีคอมเมิร์ซในเชื่อมโยงกับภูมิภาค CLMV เชื่อมโยงกับตลาดโลก และการที่เลือกไทยเพราะเห็นจุดแข็ง คือที่ตั้งของไทยติดกับ CLMV ตลาดไทยที่เติบโตอย่างต่อเนื่อง มีเป้าหมายพัฒนา EEC ในพื้นที่จังหวัดระยอง ชลบุรี และฉะเชิงเทราที่มียุทธศาสตร์ชัดเจน อย่างไรก็ตามโมเดลที่จะมาลงทุนในไทยยืนยันว่าเป็นคนละแบบกับมาเลเซีย เพราะไทยจะเป็นศูนย์รวมซัพพลายเชน ศูนย์อบรมและรวมถึงการผลิตในพื้นที่ซึ่งจะครบวงจรมากกว่า